SpaceX Starship

SpaceX Starship on SpaceXi arendatav korduvkasutatav suure kandevõimega kanderaketisüsteem.

Kanderakett koosneb kahest astmest, millest esimese nimi on Super Heavy ja teise nimi on Starship. Kanderaketi teine aste on plaanide kohaselt varustust ja inimesi transportiv kosmoselaev, mis sobib pikaajalisteks lendudeks. Super Heavy ja Starship kasutavad rakettmootoreid Raptor, mis kasutavad kütusena veeldatud metaani ja hapnikku.

Starship on võimeline viima Maa-lähedasele orbiidile kuni 150 tonni lasti taaskasutataval režiimil ning 250 tonni ühekordse kasutuse režiimil. Starship on projekteeritud olema orbiidil tangitav, et seda saaks kasutada ka Kuule ja Marsile lendamisel. Lähitulevikus plaanitakse Starshipi kasutada astronautide ja suurte satelliitide kosmosesse viimiseks, Starlinki ehitusel ning Kuu ja Marsi uurimisel. NASA plaanib Artemise programmi raames kasutada Starshipi varianti Starship HLS mehitatud maandumistel Kuule.

 Katsetused 
5. mail 2021 viis SpaceX edukalt läbi Starshipi teise astme prototüübi SN15 katselennu. See oli viies selline katse ja esimene, kus kosmoselaev maandumisel ei plahvatanud.

2023. aasta 20. aprillil toimunud esimene nii Starship S24 kui Super Heavy B7 start IFT-1 (inglise keeles integrated flight test 1) ei jõudnud eesmärgiks seatud trajektoorile, kuid oli ettevõtte sõnul edukas.

Sama aasta 18. novembril toimunud S25/B9 IFT-2 oli edukam, kuid samuti ei jõudnud soovitud trajektoorile.

14. märtsil 2024 toimus kolmas katselend S28/B10 IFT-3. Starship saavutas orbitaalkiiruse, kuid esimese ja teise astme maandumine ebaõnnestus.

6. juunil 2024 toimus neljas katselend S29/B11 IFT-4. Starship saavutas orbitaalkiiruse ja esimesele astmele õnnestus niiöielda pehme maandumine vee peale Mehhiko lahes ning teisele astmele India ookeanis.  
+Katse- numberSeeria-numberAegKohtKatse tüüpTulemusIFT-1S24 / B720. aprill 2023Starbase, TexasStaatilised testid, suborbitaalne lendOsaliselt edukasIFT-2S25 / B918. november 2023Starbase, TexasSuborbitaalne lendOsaliselt edukasIFT-3S28 / B1014. märts 2024Starbase, TexasSuborbitaalne lend, maandumise proovOsaliselt edukasIFT-4S29 / B116. juuni 2024Starbase, TexasSuborbitaalne lend, maandumise proovEdukas

Viited

Välislingid

 Ametlik koduleht

Kategooria:Kanderaketid
Kategooria:SpaceX